Kuciņi
Šis raksts ir par apdzīvotu vietu Audriņu pagastā. Par apdzīvotu vietu Nautrēnu pagastā skatīt rakstu Kuciņas. Kuciņi (latgaliešu: Kucinis) jeb Kucines ir skrajciems Rēzeknes novada Audriņu pagastā Rēzeknes upes labajā pusē, apdzīvots kopš 12. gadsimta, daļēji saplūdis ar blakusesošām Mežārēm. Ciemu šķērso pievedceļš Nacionālo bruņoto spēku lidostai "Rēzekne" (V575), tajos atrodas arī Kūciņu kapi 1 ha platībā un valsts nozīmes arheoloģijas piemineklis ar aizsardzības numuru 1961 Kūciņu senkapi, saukti arī Kara kapi jeb Zviedru kapi.